Vandag in Woorde: Nuwe Projek: Mans deur Kreatiewe bestuurder | Bydraes | Woes - Kreatiewe platform vir Afrikaans
Titel: Vandag in Woorde: Nuwe Projek: Mans
Aantal woorde: 280
Datum gepubliseer: 10 Sep 2012
Hierdie week se tema handel oor daai (dier)bare, vreemde, onverstaanbare en onweerstaanbare spesie wat op die aarde rondloop: MANS. Soos die spreekwoord lui – Jy kan nie saam met hulle leef nie, maar ook nie sonder hulle nie ...
Mans en vrouens is ewe welkom om bydraes te lewer. Ons sal graag wil hoor wat dink albei geslagte van regte boerseuns, sjarmantiese metro-mans, die "Camel"-man-tipe, en die skamerige outjie langsaan ...
Hier volg 'n paar tong-in-die-kies waarhede:
Agter elke suksesvolle man staan 'n verbaasde vrou.
Mans het eenvoudige behoeftes. Hulle kan 'n hele naweek deursien met slegs drie goed: baie bier, 'n kortbroek en batterye vir die afstandbeheer.
'n Suksesvolle man maak meer geld as wat sy vrou kan spandeer. 'n Suksesvolle vrou kry so 'n man.
Mans lees kaarte baie beter as vrouens. Slegs die manlike brein kan die vergelyking tref dat een sentimeter gelyk is aan tien kilometer.
As jy nooit weer 'n man wil sien nie, vertel hom: "Ek is lief vir jou, ek wil met jou trou en ek wil jou kinders hê ..." Hulle los briekmerke.
Mans gaan deur drie stadiums: hy glo in Kersvader; hy glo nie in Kersvader nie; hy is Kersvader.
Die vinnigste manier om 'n man te kry om iets te doen is om te sê dat hy te oud vir dit is.
Jong mans dink ouer mans is onnosel; maar ouer mans weet jong mans is onnosel.
Vrouens maak nie gekke van mans nie –meeste mans is die "DIY"-tipe.
'n Ordentlike man is uiteindelik maar net 'n geduldige wolf.
ONTHOU: Die woord "man/mans" moet asb in jou titel voorkom.
Wat dink vrouens van mans en wat het mans oor hulself te sê?
Liefde Hartseer Genade Vergifnis Die lewe Frustrasie Huwelik Eg Suid Afrikaans Familie Liggaamlik Skool Werk Verhoudings vriende Mans Pyn Sport Avontuur Sosiale kommentaar Humor Inspirerend Romanties Dankbaarheid Fantasie Verlange Vreugde Hoop Onskuld Seeninge Begeerte Hunkering